12/08/2022 | Administración Autonómica
Xunta de Galicia
Consellería de Medio Ambiente, Territorio e Vivenda
Instituto Galego da Vivenda e Solo
Resolución do 5 de agosto de 2022 pola que se fai pública a aprobación definitiva da modificación nº1 do proxecto sectorial de Cee (A Coruña), aprobada mediante acordo do consello da xunta de galicia do 14 de xullo de 2022

En cumprimento do disposto na Lei 1/2021, do 8 de xaneiro, de ordenación do territorio de Galicia, faise pública a aprobación definitiva, mediante acordo do Consello da Xunta de Galicia do 14 de xullo de 2022, da Modificación nº1 do Proxecto sectorial de Cee ( A Coruña), así como das súas disposicións normativas modificadas, para a súa entrada en vigor. Engádense os seguintes apartados: 1. Os accesos ás estradas de titularidade autonómica regúlanse nos artigos 127 a 132 do Regulamento Xeral de estradas de Galicia e na Orde de 23 de maio de 2019 pola que se regulan os accesos nas estradas de Galicia e nas súas vías de servizo. No relativo ás glorietas son de aplicación as recomendacións que ao respecto se recollen na Instrución de accesos nas estradas convencionais de titularidade da Comunidade Autónoma de Galicia aprobada pola OC 3/2007 do 16.07.2007, así como a OC 3/2017, pola que se indica o procedemento para establecer os condicionantes xeométricos, de circulación e de seguridade viaria que son necesarios para a autorización dun novo acceso de actuacións urbanísticas, vías urbanas e camiños públicos, instalacións de servizos e de outras propiedades a unha glorieta dunha estrada de titularidade autonómica da Comunidade Autónoma de Galicia. O acceso á estrada AC-552 planificado no documento deberá adaptarse a esta normativa sectorial.2. Para a execución de obras e instalacións no contorno das estradas autonómicas, establécese como requisito previo ao otorgamento da licenza municipal, a realización dos estudos necesarios para a determinación dos niveis sonoros esperables, así como para o establecemento das limitacións á edificabilidade ou da obrigatoriedade de dispor dos medios de protección acústica necesarios, no caso de superarse os umbrais recomendados, segundo o establecido na normativa básica estatal en materia de ruído o na correspondente normativa autonómica de desenvolvemento. Neste senso cabe citar que a estrada AC-552 (PQ 80+680-PQ 91+110), dada a súa IMD, foi incluída na elaboración dos Mapas Estratéxicos de ruído da segunda fase en aplicación da directiva comunitaria 2002/49/CEE.1. Para o pavimento do camiño existente optaráse por materiais non selantes e integrados no entorno, como o xabre ou a gravilla.2. Procurará manterse o murete de pedra existente no marxe dereito do camiño, sempre e cando se garante un ancho mínimo do camiño de 3m e unha pendente lonxitudinal do camiño igual ou inferior ao 6% en todo o seu percorrido.3. Recoméndase o soterramento dos tendidos eléctricos e do cableado das redes de telecomunicación existentes que se atopan na confluencia do camiño tradicional coa estrada AC-552.1.12. Normas xerais en materia sectorial de protección do patrimonio cultural No interior do ámbito atópase o Camiño Tradicional de Toba, que forma parte do conxunto de bens do Patrimonio Cultural de Galicia coa clave 15023_11536. Permítese a execución das obras necesarias para a súa adecuación como itinerario peatonal accesible. Para elo, o proxecto de acondicionamento do camiño manterá ao máximo posible o carácter do camiño actual e coidará especialmente o enlace co tramo do camiño que continúa fora do ámbito. O proxecto que defina as obras a realizar no camiño necesitará autorización da Consellería con competencias en materia de patrimonio cultural. Será de aplicación nas zonas CH que se definen no plano de zonificación destas normas urbanísticas. Corresponde a solos destinados a viario peatonal, que recollen un camiño existente a manter e integrar na ordenación, de acordo ao determinado no Plan Sectorial. O proxecto técnico de urbanización deberá manter a continuidade da súa traza, garantindo o seu tránsito peatonal en continuidade cos espazos libres e itinerarios peonais do resto da rede viaria. Este camiño forma parte do conxunto de bens do Patrimonio Cultural de Galicia, identificado como Camiño Tradicional de Toba, coa clave 15023_11536. Permítese a execución das obras necesarias para a súa adecuación como itinerario peatonal accesible. Para elo, o proxecto de acondicionamento do camiño manterá ao máximo posible o carácter do camiño actual e coidará especialmente o enlace co tramo do camiño que continúa fora do ámbito. O proxecto que defina obras a realizar no camiño necesitará autorización da Consellería con competencias en materia de patrimonio cultural. O informe ambiental estratéxico da Modificación nº1 do Proxecto sectorial de Cee (A Coruña) foi publicado no DOG do 7 de agosto de 2020, mediante anuncio do 21 de xullo de 2020 da Dirección xeral de Calidade Ambiental, Sostibilidade e Cambio Climático. A devandita documentación poderá consultarse na páxina web do IGVS (http://igvs.xunta. gal/web/igvs/portada) Santiago de Compostela, 5 de agosto de 2022 O director xeral do Instituto Galego da Vivenda e Solo Heriberto García Porto